Վերջին տարիներին Տիգրան Բարխանաջյանը հիմնականում զբաղված է իր երևակայական աշխարհը կերտելով: Ընդ որում՝ ոչ միայն իր պերսոնաժներին է նա տեղավորում այդ աշխարհում, այլև ինքն է կարծես բնակվում այդտեղ: Դատելով պատկերվածների հագուկապից ու նրանց շրջապատող իրերից՝ մենք գործ ունենք 17-18-րդ դարերի եվրոպական միջավայրի հետ: Որքան էլ մեկուսի և ներամփոփ է Տիգրանն իր բնավորությամբ, նա սիրում է վրձնել բազմաֆիգուր կոմպոզիցիաներ։